stanford-oval/wikipedia huggingface dataset:
מטריצה
מטריצה כייצוג של העתקה ליניארית > ההתאמה בין ההעתקות למטריצות

האיזומורפיזם בין העתקות למטריצות המייצגות אותן הוא שימושי מאוד:
נניח כי  \,T,S הן העתקות ליניאריות  \ T,S:V\rightarrow W, וכן נתונים  \ B בסיס ל- \ V, ו- \ C בסיס ל- \ W, אזי  \ [T+S]_{C}^{B}=[T]_{C}^{B}+[S]_{C}^{B}, במילים – המטריצה המייצגת את סכום ההעתקות  \,T ו- \,S היא המטריצה המתקבלת מסכימת המטריצות המייצגות את  \,T ו- \,S.
\ [cT]_{C}^{B}=c[T]_{C}^{B}, ובמילים – המטריצה המייצגת את כפל ההעתקה  \,T בסקלר היא המטריצה המתקבלת מכפל המטריצה המייצגת את  \,T באותו סקלר.
נניח כי  \ T,S הן העתקות ליניאריות  \ S:V\rightarrow W,  \ T:W\rightarrow U, וכן נתונים  \ B בסיס ל- \ V,  \ C בסיס ל- \ W, ו- \ D בסיס ל- \ U, אזי  \ [T\circ S]_{D}^{B}=[T]_{D}^{C}\cdot [S]_{C}^{B}, כאשר ב- \ [T\circ S]_{D}^{B} הכוונה היא להרכבת ההעתקות, וב- \ [T]_{D}^{C}\cdot [S]_{C}^{B} הכוונה היא לכפל מטריצות. במילים – המטריצה המייצגת את הרכבת ההעתקות  \,T ו- \,S היא המטריצה המתקבלת מכפל המטריצות המתאימות ל- \,T ו- \,S. למעשה, זו הסיבה שכפל מטריצות, שאינו נעשה בדרך אינטואיטיבית, הוגדר כך. מכאן מובן גם מדוע כפל מטריצות מוגדר רק אם מספר השורות של המטריצה הימנית שווה למספר העמודות של המטריצה השמאלית.
אם קובעים אותו בסיס לתחום ולטווח של העתקה, אז למטריצה יש אותם ערכים עצמיים, פולינום אופייני, פולינום מינימלי ודרגה כמו להעתקה שהיא מייצגת.
נוכח התאמה מרשימה זו, שגיאה נפוצה היא לזהות מטריצה עם העתקה ליניארית. כזכור, לכל מטריצה מתאימה העתקה ליניארית יחידה, רק לאחר שנבחר בסיס בתחום ובטווח. לפני הגדרת בסיסים אלה כל מטריצה (שאינה סקלרית) יכולה לייצג אינסוף העתקות ליניאריות, ולהפך. כמו כן, יש לשים לב כי המוסכמה היא ייצוג של טרנספורמציות הפועלות על וקטורים כמטריצות הפועלות על וקטורי עמודה בכפל מימין, אך באותה מידה ניתן היה להגדיר את ההפך – כפל משמאל. אז מטריצה מסדר  \ m\times n הייתה מייצגת טרנספורמציה ממרחב  \,m ממדי למרחב  \,n ממדי והווקטורים היו וקטורי שורה.
מרחבי שורות, עמודות ופתרונות

מרחב השורות של מטריצה  \ A בגודל  \ m\times n הוא המרחב הנפרש על ידי וקטורי שורותיה ( \ m וקטורים ב- \ F^{n}), ומרחב העמודות של מטריצה הוא המרחב הנפרש על ידי עמודותיה ( \ n וקטורים ב- \ F^{m}).
ממד מרחב השורות של מטריצה תמיד שווה לממד מרחב העמודות שלה. מספר זה נקרא דרגת המטריצה.
מרחב הפתרונות של  A הוא מרחב כל הווקטורים שפותרים את המשוואה  Ax=0. משפט בסיסי קובע שסכום ממד מרחב הפתרונות של  A עם הדרגה של  A הוא מספר העמודות שלה, n.
מבנה אלגברי

אוסף כל המטריצות מסדר  \ m\times n מעל שדה  \mathbb {F}  המסומן  \operatorname {Hom} (\mathbb {F} ^{n},\mathbb {F} ^{m}) מהווה מרחב וקטורי מממד  \ n\cdot m. מקרה חשוב במיוחד הוא אוסף כל המטריצות הריבועיות מסדר  \ n\times n מעל שדה  \mathbb {F} . קבוצה זו מסומנת  \operatorname {M_{n}} (\mathbb {F} ) ומהווה חוג לא קומוטטיבי עם יחידה, שלו מספר תת-חוגים מעניינים. אוסף כל המטריצות ההפיכות מסדר  \ n\times n מעל שדה  \mathbb {F}  המסומן
 \operatorname {GL_{n}} (\mathbb {F} ) (General linear group)
מהווה חבורה ביחס לכפל מטריצות. אוסף כל המטריצות ההפיכות מסדר  \ n\times n מעל שדה  \mathbb {F} , שהדטרמיננטה שלהן היא אחד, המסומן  \operatorname {SL_{n}} (\mathbb {F} ) (Special linear group) הוא תת-חבורה חשובה שלו.
מטריצה משוחלפת

מטריצה משוחלפת (Transposed Matrix) היא מטריצה שהתקבלה ממטריצה אחרת על ידי הפיכת כל שורה לעמודה (שחלוף).
תהא  \!\,A מטריצה מסדר  \!\,n\times m. המטריצה המשוחלפת שלה, שתסומן  \!\,A^{t} (מקובלים גם הסימונים Atr, tA, AT או ′A) ,
היא מטריצה מסדר  \!\,m\times n שמוגדרת כך:  \!\,(A^{t})_{ij}=(A)_{ji}, עבור כל  \!\,1\leq i\leq m,1\leq j\leq n.
מטריצה ריבועית

מטריצה ריבועית היא מטריצה שמספר העמודות שלה שווה למספר השורות. בניגוד לסתם מטריצות, המייצגות העתקות ליניאריות ממרחב אחד למרחב אחר, מטריצות ריבועיות יכולות לייצג העתקות ממרחב אל עצמו, ולכן האוסף  \ M_{n}(F) של מטריצות ריבועיות מסדר n על n מעל שדה F, סגור לכפל, ומהווה אלגברה, הקרויה אלגברת המטריצות.
הדיון במטריצות ריבועיות עשיר במיוחד, וכולל התייחסות לסוגים מיוחדים אחדים של מטריצות ריבועיות, ובהן מטריצת היחידה, מטריצה הפיכה, מטריצה סינגולרית, מטריצה משוחלפת, מטריצה סימטרית, מטריצה אנטי-סימטרית, מטריצה הרמיטית, מטריצה אוניטרית, מטריצה נילפוטנטית ומטריצה סטוכסטית, וכמו כן למטריצה ריבועית מוגדרת הדטרמיננטה שלה, שהיא כלי חשוב במספר תחומים.
מטריצה אלמנטרית

מטריצה אלמנטרית היא מטריצה המתקבלת ממטריצת היחידה על ידי פעולת שורה אלמנטרית אחת. המטריצות האלמנטריות יוצרות את החבורה הליניארית הכללית של מטריצות הפיכות. הכפלה משמאל במטריצה אלמנטרית מייצגת פעולת שורה אלמנטרית, בעוד הכפלה מימין במטריצה אלמנטרית מייצגת פעולת עמודה אלמנטרית.
בדרך זו, ביצוע פעולת שורה אלמנטרית על מטריצה ריבועית שרירותית A שקול למעשה לכפל משמאל במטריצה אלמנטרית מסוימת – מטריצה המתקבלת ממטריצת הזהות על ידי פעולה שורה אלמנטרית זהה לזו שאנו רוצים לבצע על המטריצה המקורית A. כל מטריצה הפיכה ניתן להציג כמכפלה של מטריצות אלמנטריות.
שפות תכנות

בשפות תכנות מיוצגת מטריצה באמצעות מערך דו-ממדי. חבילות תוכנה לתכנות מדעי כוללות גם פונקציות לפעולות על מטריצות, כגון שחלוף, כפל וחיבור מטריצות.
ראו גם

חיבור מטריצות
שיטת הלכסון של גאוס
מטריצת מעבר
פונקציה מטריציאלית
ספקטרום של מטריצה
מטריצה מצורפת המשמשת להיפוך מטריצה
הונג קונג (אי)

| --- | --- |

 נתונים גאוגרפיים
 מיקום:  ים סין הדרומי 
 קואורדינטות:  22°15′18″N 114°11′42″E﻿ / ﻿22.255°N 114.195°E﻿ / 22.255; 114.195
 שטח:  80.4 קילומטר רבוע
 גובה מרבי:  פסגת ויקטוריה
 נתונים מדיניים
 מדינה:  הונג קונג הונג קונג
 אוכלוסייה:  1,270,876 (2011)
 אזור זמן:  UTC +8
  (למפת הונג קונג מוגדלת) גואנגדונג ים סין הדרומיהונג קונג(למפת הונג קונג רגילה) גואנגדונג ים סין הדרומיהונג קונג
 
האי הונג קונג (בסינית: 香港島 בתרגום: צד האי) הוא האי שבו נוסדה המושבה הקולוניאלית של הונג קונג בעיר ויקטוריה. האי הוא המרכז ההיסטורי, הפוליטי והכלכלי של הונג קונג ומתגוררים בו 1.3 מיליון איש. שטחו הכולל של האי כ־80 קמ"ר, שהם כ־7 אחוזים משטח הונג קונג כולה. האי הונג קונג הוא מהאיים הצפופים ביותר בעולם עם צפיפות של כ-19,000 איש לקמ"ר.
הוא גובל בצפון בנמל ויקטוריה, המפריד אותו מחצי האי קאולון והטריטוריות החדשות.
מרכזו של האי הררי, ולאורך החופים מישור צר. מנהרות מעשה ידי אדם נחפרו מתחת להר כדי לחבר את החופים השונים ואת האי לקאולון. האי הונג קונג היה ידוע בשם "הסלע הנטוש" ולא היה מיושב, עד שב־20 בינואר 1841 נתפש על ידי קפטן צ'ארלס אליוט מן הצי המלכותי הבריטי. האי הועבר לרשות בריטניה במסגרת חוזה ננקינג משנת 1842.
צפיה

| --- | --- |

 לידה:  610? אל-מדינה, ערב הסעודית 
 פטירה:  670 (בגיל 60 בערך) אל-מדינה, ח'ליפות אומיה 
 מקום קבורה:  אל-בקיע 
 השקפה דתית:  יהדות, אסלאם 
 בן או בת זוג:  מוחמד (629–632)  כנאנה בן רביע  סלאם בן משכם 
 
צפיה (בערבית: صفية; 610–670 בערך) הייתה אחת מנשותיו של מוחמד, אשתו היהודיה שנלקחה כשלל לאחר שבעלה היהודי ושבטם נרצחו בידי מוחמד וצבא המאמינים שלו ("המוסלמים הראשונים").
ראו גם

זיינב בנת אל-חארית'
קרב ח'ייבר
לקריאה נוספת

ישראל בן זאב, היהודים בערב, י-ם 1957. עמ' 187-189 203-205 איבן הישאם,
חיי מוחמד, מתורגם ומבואר על ידי יוסף יואל ריבלין, ת"א, תרצ"ב. עמ' 140
חווה לצרוס-יפה, פרקים בתולדות הערבים והאסלאם, הוצאת רשפים ישראל, 1984. עמ' 73
הירשברג חיים, ישראל בערב, ת"א, 1946 עמ' 258
רומן היסטורי על חייה של צפיה - צפיה אשתו היהודיה של מוחמד ת"א 2006
כתב אישום

עמוד הכותרת בכתב אישום
כתב אישום הוא המסמך הפותח את ההליך הפלילי ומוגש על ידי המאשימה – היא המדינה. האדם נגדו מוגש כתב האישום נקרא נאשם.
במדינת ישראל מוגש כתב אישום על ידי תובע מוסמך (תובע משטרתי, פרקליט, או אף עורך דין פרטי שהוסמך לכך במקרים מסוימים, כגון בעבירות על חוק התכנון והבנייה), אם מצא תובע מוסמך זה כי קיימות ראיות להוכחת האשמה וכי קיים עניין לציבור.
כתב האישום מוגש על פי שיקול דעתו של התובע, המוסמך על ידי היועץ המשפטי לממשלה. ישנן שיטות משפט, כשיטת המשפט המקובל בעבר, או שיטת המשפט הנהוגה בחלק מהמדינות ובמשפטים בפני בית משפט פדרלי בארצות הברית, שבהן בעבירות חמורות לא ניתן להגיש כתב אישום על ידי תובע, אלא זוהי מלאכתו של חבר מושבעים גדול בפניו פורש התובע את ראיותיו בהליך מקדמי, והוא המחליט על הגשת כתב האישום לנאשם.
הדיון דלהלן במבנה כתב האישום, בהליכים הקשורים בו, ובתכנו, הוא לפי הדין הפלילי הנוהג במדינת ישראל.
הצדדים לכתב האישום

במרבית המקרים המאשימה בכתב האישום היא המדינה, באמצעות באי כוחה הפרקליטות, התובע המשטרתי, או כל תובע אחר שהוסמך לכך. במדינת ישראל בעבר, היה המאשים היועץ המשפטי לממשלה, ולכן נשאו פסקי הדין את הכותרת "היועץ המשפטי נ. פלוני". כיום נקבע כי המאשימה היא מדינת ישראל, ולכן נושאים כתבי האישום את הכותרת "מדינת ישראל נגד פלוני".
במקרה של הגשת קובלנה פלילית יכול אדם פרטי להגיש כתב אישום כנגד אדם אחר, וזאת בעבירות קלות מסוימות הקבועות בחוק.
באנגליה המאשים הוא המלך, ולכן פסקי הדין נושאים את השם "R. vs. Smith" כאשר "R" הוא קיצור ל-"REX" או "REGINA" (המלך או המלכה).
מבנה כתב האישום

לכתב האישום מבנה קבוע וקשיח ובו ארבעה חלקים עיקריים.
הגשת כתב האישום

הגשת כתב האישום לנאשם פותחת את ההליך הפלילי. כתב האישום הוא המפרט את המחלוקת שבין המדינה לנאשם. הוא המסביר לנאשם במה בדיוק הוא נאשם, ומהן הראיות שכנגדו. לאחר הגשת כתב האישום, לא ניתן יהיה להאשים את הנאשם בדברים שאינם מופיעים בו מבלי לתקן את כתב האישום.
במסגרת התיקון המכונה: "חוק היידוע" (סעיף 60א לחוק סדר הדין הפלילי), קיימת לחשוד (טרם הגשת כתב אישום מבצע העבירה עדיין מוגדר כחשוד) בעבירות מסוג פשע הזכות לפנות לרשות התביעה הרלוונטית כדי למנוע הגשת כתב אישום כנגדו. הליך הפנייה לרשות נעשה בכתב, אולם רשות התביעה רשאית לזמן את החשוד להציג בפניה את טיעוניו בע"פ. הליך היידוע לא חל במקרה שהחשוד שוהה במעצר בעת הגשת כתב האישום. כמו כן, רשאית רשות התביעה, בהחלטת פרקליט מחוז או ראש יחידת תביעות, מטעמים מסוימים, להחליט על הגשת כתב אישום, מבלי ליידע את הנאשם על כך, וכן רשאית לעשות זאת אף בדיעבד.
ייתכן שעוד בטרם הוגש כתב האישום נעצר ההחשוד, והוא מצוי במעצר. כל עוד לא הוגש כנגדו כתב אישום, נמצא העציר בחזקת חשוד, אך משהוגש כנגדו כתב אישום, הוא הופך לנאשם.
תשובת הנאשם לאישום

הקראת כתב האישום לנאשם היא אחד השלבים החשובים ביותר במשפט. בטרם תתחיל הבאת ראיות הצדדים, על בית המשפט לדעת את תגובתו של הנאשם לאישום. האם כפר באישום, כולו או מקצתו, הודה בעובדות, כולן או מקצתן, או טען כי מתקיימות עובדות או נסיבות נוספות רלוונטיות שאינן מפורטות בכתב האישום.
תגובה זו היא חשובה ביותר. אם הודה הנאשם בעובדות כתב האישום, והודה כי הן מהוות עבירה, ירשיעו בית המשפט עוד במעמד ההקראה. בכל מקרה אחר, ייקבע התיק לישיבת הוכחות שבה יובאו ראיות הצדדים.
שופטים רבים יורדים עם הנאשם לפרטי הפרטים של עובדות כתב האישום, על מנת לברר את עמדתו לאשורה, ולהקל על הצדדים להביא ראיותיהם אך ורק לעניינים העומדים במחלוקת בין המדינה ובין הנאשם. עם זאת, ישנם שופטים, המקבלים הצהרה קצרה "כופר" או "מודה" ואינם יורדים לפרטי האישום במעמד ההקראה.
תיקון כתב האישום וביטולו

כתב האישום ניתן לביטול או לתיקון בכל שלב ושלב משלבי המשפט, אך ישנה משמעות מיוחדת להקראתו, המתרחשת בשלב הקודם להבאת הראיות. בטרם הוקרא כתב האישום לנאשם, וזה מסר את עמדתו באשר לכתב האישום (הודה או כפר באשמה, הודה בחלק מעובדות כתב האישום, וכיוצא בזה), יכול התובע להודיע על תיקונו של כתב האישום, מבלי לקבל לכך רשות מבית המשפט, וכן להודיע על ביטולו של כתב האישום, מבלי שהדבר ייחשב לזיכוי, כאשר ניתן יהיה להגיש כתב אישום זה מחדש, אם ימצא התובע כי הדבר נדרש.
אם כבר הוקרא כתב האישום לנאשם, הרי שאין ביכולת התובע להודיע על תיקונו, בטרם קיבל לכך את רשות בית המשפט, אשר ישמע קודם לכן את עמדת הנאשם בעניין, ואם הודיע על ביטולו של כתב האישום, נחשב הדבר לזיכוי מוחלט, כאילו הועמד הנאשם לדין ונמצא זכאי, ואין ביד התובע להגיש כתב אישום זה מחדש.
הערות שוליים

↑  התנהלות ההליך הפלילי, באתר הרשות השופטת, ‏2021
↑  הליך הגשת כתב אישום בישראל: סקירה מקיפה, באתר ‏מאקו‏, 30 ביולי 2023
↑  הליכי יידוע ושימוע בהליכים פליליים, הנחיות פרקליט המדינה, 2016
↑  עיון של נפגע עבירה בכתב האישום, באתר כל זכות
↑  רמי שר-ישראל, ‏הקראת כתב האישום: יש להקפיד על זכויות הנאשם, באתר גלובס, 12 באוקטובר 2006
| --- | --- |
בקרת זהויות :  GND: 4142514-5
אליפות אסיה בכדורסל

| --- | --- |

 ענף:  כדורסל
 תאריך ייסוד:  1960
 ארגון מפעיל:  פיב"א אסיה
 מספר מתמודדים:  16
 יבשת:  אסיה
 שמות קודמים:  אליפות הקונפדרציות של אסיה בכדורסל
 זוכה:   אוסטרליה
 הכי הרבה זכיות:   סין (16)
 Fiba Asia
 
אליפות אסיה בכדורסל לגברים (באנגלית: FIBA Asia Championship for Men) היא טורניר הכדורסל הראשי, הנערך אחת לשנתיים, בין נבחרות הכדורסל מאסיה ומאוקיאניה.
האליפות, המאורגנת על ידי פיב"א אסיה, משמשת גם כטורניר המוקדמות באסיה לאליפות העולם ולמשחקים האולימפיים. שמה הקודם של אליפות זו היה "אליפות הקונפדרציות של אסיה בכדורסל".
היסטוריה

אליפות הקונפדרציות של אסיה נפתחה במנילה ב-1960, ומטרתה הייתה להעלות את הקבוצה האסייתית הטובה ביותר לטורניר הכדורסל של המשחקים האולימפיים. בארבע התחרויות הבאות זכתה פיליפינים שלוש פעמים באליפות, בעוד יפן ניצחה בגמר את הפיליפינים ב-1965. נבחרות קוריאה הדרומית, יפן ופיליפינים זכו בשלושת הטורנירים שלאחר מכן, עד שנבחרת סין זכתה לראשונה בטורניר בשנת 1975 ומאז הפכה לדומיננטית.
מאז רק ארבע פעמים לא זכתה סין באליפות: ב-1986, כאשר פיליפינים זכתה בטורניר עם שני אזרחים אמריקאים; ב-1997 כאשר הסינים התלוננו על האקלים בריאד, העיר בה נערך הטורניר; ב-2007, כאשר סין שלחה אליו את סגל השחקנים הצעירים שלה בשל אירוח האולימפיאדה וההעפלה האוטומטית אליה, ואיראן ניצלה זאת כדי לזכות באליפות; וכן ב-2009 אז סין הסתפקה במדליית הכסף.
קוריאה מדורגת ראשונה מבין הקבוצות שסיימו כסגניות, בעוד אחריה נמצאות יפן וצפון קוריאה. נבחרת הפיליפינים נחלשה במהלך השנים, עקב הפוליטיקה סביב הכדורסל במדינה. בתחילת המאה ה-21 שונה שם האליפות ל"אליפות פיב"א אסיה בכדורסל". במהלך הטורניר של 2007 התחרו הנבחרות המערביות בכבוד כנגד הקבוצות המזרחיות החזקות, מה שהתבטא בגמר בין שתי הנבחרות המערביות איראן ולבנון. סיבה עיקרית לכך היא השליחה של השחקנים המשניים של נבחרת סין לטורניר (כאשר השחקנים הבכירים התאמנו לקראת אולימפיאדת בייג'ינג 2008). העיר ווהאן בסין אירחה את הטורניר האחרון שנערך ב-2011.
החל מ-2017 משתתפות בטורניר נבחרות מאוקיאניה בעקבות ביטול אליפות אוקיאניה בכדורסל.
סטטיסטיקות > טבלת מדליות

| דירוג | נבחרת | זהב | כסף | ארד | סך הכול |
| --- | --- | --- | --- | --- | --- |
| 1 |  סין | 16 | 1 | 2 | 19 |
| 2 |  הפיליפינים | 5 | 4 | 1 | 10 |
| 3 |  איראן | 3 | 1 | 1 | 5 |
| 4 |  קוריאה הדרומית | 2 | 11 | 12 | 25 |
| 5 |  יפן | 2 | 5 | 7 | 14 |
| 6 |  אוסטרליה | 2 | 0 | 0 | 2 |
| 7 |  לבנון | 0 | 3 | 0 | 3 |
| 8 |  הרפובליקה הסינית | 0 | 2 | 2 | 4 |
| 9 |  ירדן | 0 | 1 | 1 | 2 |
| 10 |  קוריאה הצפונית | 0 | 1 | 0 | 1 |
| 11 |  קטאר | 0 | 0 | 2 | 2 |
| 12 |  ערב הסעודית | 0 | 0 | 1 | 1 |
סטטיסטיקות > זוכי תואר ה-MVP

| שנה | זוכה |
| --- | --- |
1960: הפיליפינים קרלוס בדיאון
1987: קוריאה הדרומית לי צ'ונג הי
1995: קוריאה הדרומית הור ג'איי
1997: קוריאה הדרומית צ'ון הי צ'ול
1999: הרפובליקה העממית של סין הו וויידונג
2001: הרפובליקה העממית של סין יאו מינג
2003: הרפובליקה העממית של סין יאו מינג
2005: הרפובליקה העממית של סין יאו מינג
2007: איראן חאמד חדאדי
2009: איראן חאמד חדאדי
2011: הרפובליקה העממית של סין אי ג'יאנליאן
2013: איראן חאמד חדאדי
2015: הרפובליקה העממית של סין אי ג'יאנליאן

2017: איראן חאמד חדאדי

יאו מינג, שחקנה של סין, זכה שלוש פעמים בתואר ה-MVP של הטורניר.
גביע העולם בכדורגל עד גיל 17

| --- | --- |
 ענף:  כדורגל
 תאריך ייסוד:  1985
 ארגון מפעיל:  פיפ"א
 מספר מתמודדים:  24
 זוכה:  גרמניה גרמניה
 הכי הרבה זכיות:  ניגריה ניגריה (5)
 
 
גביע העולם עד גיל 17 הוא טורניר כדורגל, המאורגן על ידי פיפ"א, המיועד לכדורגלנים מתחת לגיל 17. הטורניר הראשון נערך ב-1985 בסין, ובו זכתה נבחרת ניגריה. ב-1991 שונה גיל המקסימום בתחרות מ-16 ל-17.
נבחרת ניגריה זכתה בטורניר חמש פעמים, יותר מכל נבחרת אחרת.
דירוג הזוכות באליפות העולם עד גיל 17

| נבחרת | זכיות | סגנויות | מקום שלישי | מקום רביעי |
| --- | --- | --- | --- | --- |
|  ניגריה | 5 1985,1993 ,2007 ,2013 ,2015 | 3 (1987, 2001, 2009) |  |  |
|  ברזיל | 4 (1997, 1999, 2003, 2019) | 2 (1995, 2005) | 2 (1985, 2017) | 1 (2011) |
|  גאנה | 2 (1991, 1995) | 2 (1993, 1997) | 1 (1999) | 1 (2007) |
|  מקסיקו | 2 (2005, 2011) | 2 (2013, 2019) |  |  |
|  גרמניה | 1 (2023) | 1 (1985) | 2 (2007, 2011) |  |
|  צרפת | 1 (2001) | 1 (2023) |  |  |
|  ברית המועצות | 1 (1987) |  |  |  |
|  ערב הסעודית | 1 (1989) |  |  |  |
|  שווייץ | 1 (2009) |  |  |  |
|  אנגליה | 1 (2017) |  |  |  |
פרסי אליפות העולם עד גיל 17

בכל טורניר מוענקים שלושה פרסים:
נעל הזהב - מוענק למלך השערים בטורניר.
כדור הזהב - מוענק לשחקן המצטיין בטורניר.
משחק הוגן - מוענק לנבחרת אשר שחקניה צברו את המספר הנמוך ביותר של עבירות משמעת.
| טורניר | נעל הזהב | שערים | כדור הזהב | משחק הוגן |
| --- | --- | --- | --- | --- |
| סין 1985 | מערב גרמניה מרסל ויטסז'ק | 8 | ברזיל ויליאם סזאר דה אוליביירה | גרמניה גרמניה |
| קנדה 1987 | חוף השנהב מוסא טרורה | 5 | ניגריה פיליפ אוסונדו   חוף השנהב מוסא טרורה | ברית המועצות ברית המועצות |
| סקוטלנד 1989 | גינאה פודה קמארה | 3 | סקוטלנד ג'יימס וויל | בחריין בחריין |
| איטליה 1991 | ברזיל אדריאנו גרלים דה סילבה | 4 | גאנה נאיי למפטאיי | ארגנטינה ארגנטינה |
| יפן 1993 | ניגריה וילסון אורומה | 6 | גאנה דניאל אדו | ניגריה ניגריה |
| אקוודור 1995 | אוסטרליה דניאל אלסופ | 5 | עומאן מוחמד קטארי | ברזיל ברזיל |
| מצרים 1997 | ספרד דויד רודריגז-פריילה | 7 | ספרד סרג'יו סנטמאריה גונזאלס | ארגנטינה ארגנטינה |
| ניו זילנד 1999 | גאנה ישמעאל אדו | 7 | ארצות הברית לנדון דונובן | מקסיקו מקסיקו |
| טרינידד וטובגו 2001 | צרפת פלורן סינמה פונגול | 9 | צרפת פלורן סינמה פונגול | ניגריה ניגריה |
| פינלנד 2003 | ספרד ססק פברגאס | 5 | ספרד ססק פברגאס | קוסטה ריקה קוסטה ריקה |
| פרו 2005 | מקסיקו קרלוס ולה | 5 | ברזיל אנדרסון | קוריאה הצפונית קוריאה הצפונית |
| קוריאה הדרומית 2007 | ניגריה מקליי צ'יריסנטוס | 7 | גרמניה טוני קרוס | קוסטה ריקה קוסטה ריקה |
| מקסיקו 2011 | חוף השנהב סולימאן קוליבלי | 9 | מקסיקו חוליו גומז | יפן יפן |
| איחוד האמירויות   הערביות 2013 | שוודיה ולמיר ברישה | 7 | ניגריה קלצ'י איהנאצ'ו | ניגריה ניגריה |
ראו גם

גביע העולם בכדורגל עד גיל 20 - (לשעבר: אליפות העולם לנוער; מכונה גם "המונדיאליטו")
המונדיאל - גביע העולם בכדורגל לנבחרות בוגרים
האספה הלאומית הגדולה של טורקיה

ערך זה עוסק באספה הלאומית הגדולה של טורקיה שנוסדה ב-1923. אם התכוונתם לפרלמנט שהתקיים בתקופת האימפריה העות'מאנית, ראו .
| --- | --- |

 מדינה:  טורקיה טורקיה
 סוג:  בית מחוקקים חד-ביתי
 היסטוריה
 תקופת הפעילות:  23 באפריל 1920 – הווה (104 שנים) 
 רשות קודמת:  Chamber of Deputies 
 הרכב
 מספר מושבים:  600
 
 מפלגות האספה:  ממשלה (319)       Ak Parti(264)       MHP (50)       Hüda Par (5) אופוזיציה (281)       CHP (130)       HEDEP (57)       İYİ (43)       SP (20)       DEVA (15)       YRP (5)       TİP (4)       DP (3)       EMEP (2)       DBP (2)
 בחירות
 שיטת בחירות:  ויקטור ד'הונד
 מנהיגים
 יושב ראש:  מוסטפא שנטוף
 ראש הקואליציה:  נג'י בוסטג'י
 ראש האופוזיציה:  אוזגור אוזל
 משכן
 
 בניין האספה הלאומית הגדולה
 קואורדינטות:  39°54′43″N 32°51′04″E﻿ / ﻿39.911841132824°N 32.851106545745°E﻿ / 39.911841132824; 32.851106545745
 אתר אינטרנט
 www.tbmm.gov.tr
 
האספה הלאומית הגדולה של טורקיה (בטורקית: TBMM – Türkiye Büyük Millet Meclisi, המכונה בדרך כלל "האספה" – Meclis) היא הפרלמנט של טורקיה באנקרה. חוקת טורקיה מעניקה לאספה את הזכות החקיקתית הבלעדית במדינה.
מבנה ובחירה

האספה הלאומית הגדולה של טורקיה היא פרלמנט המורכב מבית אחד ובו 600 חברים. הבחירות נערכות אחת לחמש שנים ב-85 אזורי בחירה – 81 הנפות של טורקיה, כשאיסטנבול מחולקת לשלושה אזורי בחירה ואנקרה ואיזמיר מחולקות כל אחת לשניים.
הבחירות נערכות בהתאם לשיטת ויקטור ד'הונד הדומה לחוק בדר-עופר. שיטה זו מחלקת את עודפי הקולות אגב העדפת המפלגות הגדולות יותר. אחוז החסימה בבחירות גבוה במיוחד ועומד על 10%. כתוצאה זכו רק שתי מפלגות בייצוג באספה בבחירות שנערכו בשנת 2000, ובבחירות 2007 חצו אותו שלוש מפלגות. אחוז החסימה הגבוה עשוי להביא לעיוות קיצוני של תוצאות הבחירות ונמתחה עליו ביקורת בינלאומית נוקבת. מאידך מועמדים עצמאיים מטעם הנפות, אינם כבולים באחוז החסימה, גם אם הם משתייכים פוליטית לאחת המפלגות. לאחר הבחירות בשנת 2007, 5 מחברי האספה הלאומית היו מועמדים עצמאיים בלתי תלויים.
יושב ראש האספה הלאומית הגדולה של טורקיה משמש כממלא מקומו של נשיא הרפובליקה בכל עת שנבצר מהאחרון, באורח זמני או קבוע, למלא את תפקידו.
ציוני דרך היסטוריים > ייסוד האספה

התמוטטותה של האימפריה העות'מאנית לאחר מלחמת העולם הראשונה ותחילת כיבושה של אסיה הקטנה בידי צבאות מדינות ההסכמה החל בסוף שנת 1918 הביאה לצמיחתה של התנועה הלאומית הטורקית. התנועה קיימה מספר ועידות, ובוועידת סיוואס, שהתכנסה בסיוואס מ-4 בספטמבר 1919 עד 11 בספטמבר 1919 והנחשבת לחשובה שבהן, שינתה את שמה באופן רשמי ל"האגודה להגנה על זכויות אנטוליה ותראקיה" (Anadolu ve Rumeli Müdafaa-i Hukuk Cemiyeti). האגודה התמודדה בבחירות לפרלמנט העות'מאני הרביעי והאחרון שנערכו בחודש דצמבר 1919, וזכתה ברובם של 140 המושבים שבו. פרלמנט זה היה קצר ימים ולמרות שפעל באיסטנבול הכבושה בידי הבריטים והצרפתים, הוא לא הכיר בכיבוש. יתר על כן, הפרלמנט קיבל שש החלטות חשובות אשר עסקו בזכויותיו ובריבונותו של העם הטורקי וזכו לשם הכולל "מיסק-אה מילי" (Misak-ı Millî – "שבועת הלאום"), וכן אשרר את החלטות ועידת סיווס ואלה שקדמו לה. אולם פעולתו העצמאית של הפרלמנט העות'מאני לא נשאה חן בעיני מינהל הכיבוש, ובליל 15 במרץ 1920 החלו כוחות בריטיים להשתלט על בניני מפתח בעיר וכן עצרו חמישה מחבריו. ב-18 במרץ 1920 התכנס הפרלמנט העות'מאני בפעם האחרונה ומחה על מעצר חבריו. ב-5 באפריל 1920, תחת לחץ המינהל הצבאי של מדינות ההסכמה, הורה הסולטאן מהמט השישי על פיזורו של הפרלמנט.
בתגובה הכריז מוסטפא כמאל אטאטורק ב-23 באפריל 1920 על הקמתו של הפרלמנט הטורקי החדש באנקרה, אשר זכה לשם "האספה הלאומית הגדולה של טורקיה". כמאה מחברי הפרלמנט העות'מאני האחרון הצליחו להגיע מאיסטנבול לאנקרה ולהצטרף ל-190 חברי הפרלמנט ששהו בה כבר ואשר נבחרו על ידי חברי התנועה הלאומית ברחבי המדינה. האספה הכריזה על מוסטפא כמאל כנשיא ועל איסמט אינני (İsmet İnönü) כראש המטות המשולבים של טורקיה. האספה הלאומית הגדולה של טורקיה ניהלה את מלחמת העצמאות של טורקיה ואת מגעיה הבינלאומיים של "המדינה שבדרך", עד להקמתה של הרפובליקה הטורקית שלוש וחצי שנים לאחר מכן, ב-29 באוקטובר 1923.
ציוני דרך היסטוריים > תקופת שני הבתים

ההפיכה הצבאית שהתחוללה בטורקיה ב-1960 בעקבות החששות לפגיעה באופייה החילוני של המדינה הביאה לביטולה של חוקת 1924. במטרה להגדיל את הפיקוח ההדדי בין הרשויות השונות, חילקה החוקה החדשה את האספה הלאומית הגדולה של טורקיה לשני בתים – אספה לאומית (Millet Meclisi) ובה 450 חברים הנבחרים אחת לארבע שנים, וסנאט (Senato) ובו 150 סנטורים, הנבחרים אחת לשש שנים בסבבים דו-שנתיים. כמו כן נקבע כי בסנאט יכהנו 15 סנטורים נוספים ממונים. שיטה זו עמדה בתוקפה עד לקבלתה של החוקה הרביעית במספר ב-1982, עת האספה הלאומית הגדולה של טורקיה שבה למבנה של בית בודד.
ציוני דרך היסטוריים > הפרלמנט הנשיאותי

לאחר משאל עם שנערך ב-16 באפריל 2017 בטורקיה, בוצעו שינויים בחוקת טורקיה. התיקונים העיקריים נועדו לבטל את תפקיד ראש ממשלת טורקיה, להחליף את המשטר הפרלמנטרי במשטר נשיאותי ולהגדיל את מספר חברי הפרלמנט הטורקי מ-550 ל-600. אלה אושרו ברוב דחוק. בין היתר נקבע כי לנשיא טורקיה יש סמכות לקבוע את תקציב המדינה, להכריז על מצב חירום ולהנפיק צווים מיוחדים שיאפשרו לו למנות שרים ללא אישור האספה.
ציוני דרך היסטוריים > משכן האספה

שלושה מבנים באנקרה קשורים לאספה הלאומית הגדולה של טורקיה. המבנה הראשון ששימש את האספה נמצא בשכונת אולוס מצפון למרכז העיר ושימש את מועצת האיחוד והקידמה העות'מאנית לפני ששינה את ייעודו. כיום שוכן בבניין מוזיאון העצמאות. לא הרחק ממנו שוכן "מוזיאון הרפובליקה" ששימש כמעונה השני של האספה. כיום שוכן הפרלמנט הטורקי בבנין גדול ברובע בקנלקלאר (Bakanlıklar) מדרום לכיכר קזלאיי.
לאורך ההיסטוריה ארבעה חברי פרלמנט מתו במהלך שהותם באספה. האחרון שבהם הוא חסן ביטמז, אשר התמוטט בעת שנשא נאום אנטי ישראלי.
ראו גם

מלחמת העצמאות של טורקיה
היסטוריה של הרפובליקה הטורקית
הערות שוליים

↑  יואב זיתון, איתמר אייכנר, משלחת צה"ל תצא לטורקיה, ישראל תקים במוקד האסון בית חולים שדה, באתר ynet, 6 בפברואר 2023
↑  Kurtuluş Savaşı Müzesi
↑  Cumhuriyet Müzesi
| מלחמת העצמאות של טורקיה |
| --- | --- | --- |
| התגבשות התנועה הלאומית הטורקית | חוזר אמסיה • ועידת ארזורום • ועידת סיוואס • האספה הלאומית הגדולה של טורקיה |  |
| הסכמים בינלאומיים | הפסקת האש של מודרוס • ועידת סן רמו • הסכם סוור • הסכם אלכסנדרופול • הסכם קארס • הסכם מוסקבה • הסכם אנקרה • שביתת הנשק של מודניה • הסכם לוזאן |  |
| מאבקים מזוינים | מלחמת יוון–טורקיה • מלחמת טורקיה–צרפת • מלחמת טורקיה–ארמניה |  |
| --- | --- |
בקרת זהויות :  NLI: 987007268997105171  BnF: cb13320685c (data)  GND: 81769-7  ISNI: 0000 0001 2288 2102  LCCN: n81093313  SUDOC: 035219564  TDVİA: turkiye-buyuk-millet-meclisi  VIAF: 133999697   WorldCat (עם VIAF): 133999697 
הישיבה הראשונה של האספה הלאומית הגדולה של טורקיה
מוזיאון העצמאות – המבנה הראשון ששימש את האספה
נשיא ארצות הברית ברק אובמה נואם באולם המליאה, אפריל 2009.
חותם האספה
אברהם סוחמי

| --- | --- |
Dr. Avraham Suhami, President & CEO of Elscint LTD., at the CT manufacturing line.
 לידה:  1935 איזמיר טורקיה
 פטירה:  9 במאי 2020 (בגיל 85 בערך) פתח תקווה ישראל
 ענף מדעי:  דימות רפואי, פיזיקה
 עיסוק:  יזם סדרתי
 מקום לימודים:  האוניברסיטה העברית בירושלים. הטכניון
אברהם סוחמי (1935 - 9 במאי 2020) היה יזם, ממציא ומדען. מאבות תעשיית הטכנולוגיה העלית (היי-טק) בישראל.
סורק CT בעל 64 פרוסות "Brilliance" שפותח ויוצר באלסינט